Oficiālais Vēstnesis 204 , 24/08/1967 Lpp. 0020 - 0021

Speciālizdevums somu valodā: Nodaļa 3 Sējums 1 Lpp. 0223

Speciālizdevums angļu valodā: Sērija IV Nodaļa 1965-1972 Lpp. 0014

Speciālizdevums zviedru valodā: Nodaļa 3 Sējums 1 Lpp. 0223

Speciālizdevums grieķu valodā Nodaļa 03 Sējums 2 Lpp. 0149

Speciālizdevums spāņu valodā: Nodaļa 03 Sējums 2 Lpp. 0068

Speciālizdevums portugāļu valodā Nodaļa 03 Sējums 2 Lpp. 0068



Komisijas Regula Nr. 474/67/EEK (1967. gada 21. augusts) par rīsu un šķelto rīsu eksporta kompensāciju iepriekšēju noteikšanu EIROPAS KOPIENU KOMISIJA, ņemot vēra Eiropas Ekonomikas kopienas dibināšanas līgumu, ņemot vērā Padomes 1967. gada 25. jūlija Regulu Nr. 359/67/EEK par rīsu tirgus kopīgo organizāciju [1], un jo īpaši tās 17. panta 6. punktu, tā kā iepriekš minētās regulas 17. pantā paredzēts, ka attiecībā uz rīsu un šķelto rīsu izvedumiem starpību starp cenām pasaules tirgū un Kopienas cenām var segt ar eksporta kompensāciju, ko var noteikt iepriekš; tā kā tad, kad eksporta kompensāciju nosaka iepriekš, tā ir jākoriģē atbilstoši sliekšņa cenai, kas ir spēkā mēnesī, kad veic izvedumu, un korekcijas summa, kuru nosaka tajā pašā laikā, ir jāpiemēro šai kompensācijai; tā kā, lai varētu noteikt piešķiramās kompensācijas līmeni, kad to nosaka iepriekš, ir jānovērtē varbūtējā pasaules tirgū praktizēto cenu novirze laikā no licences pieteikuma iesniegšanas dienas līdz mēnesim, kad veic eksportu; tā kā nākotnes pirkuma CIF cena ļauj novērtēt šo novirzi un tā aprēķināt summu, par kuru licences pieteikuma iesniegšanas dienā spēkā esošā kompensācija ir jāsamazina vai jāpalielina; tā kā nebūtu vēlams, ka kompensācijas summas mainītos pārāk bieži sakarā ar nelielām izmaiņām pasaules tirgū praktizētajās cenās, tādējādi radot neskaidrības kompensāciju saņēmējiem; tā kā tādēļ, neradot zaudējumus saņēmējiem, būtu jānosaka limits šo cenu novirzēm, kuru nesasniedzot tās neietekmē kompensācijas summu; tā kā šajā regulā paredzētie pasākumi saskan ar Labības pārvaldības komitejas atzinumu, IR PIEŅĒMUSI ŠO REGULU. 1. pants Ja rīsu un šķelto rīsu eksporta kompensāciju, kas minēta Regulas Nr. 359/67/EEK 17. panta 4. punkta pirmajā daļā, nosaka iepriekš, šī kompensācija ir licences pieteikuma iesniegšanas dienā noteiktā kompensācija, - no kuras atskaitīta summa, kas ir vienāda ar starpību starp nākotnes pirkuma CIF cenu un CIF cenu, ja vispirms nosauktā cena pārsniedz pēc tam nosaukto par vairāk nekā 0,025 norēķinu vienībām uz 100 kilogramiem, - kam pieskaitīta summa, kas ir vienāda ar starpību starp CIF cenu un nākotnes pirkuma CIF cenu, ja vispirms nosauktā cena pārsniedz pēc tam nosaukto par vairāk nekā 0,025 norēķinu vienībām uz 100 kilogramiem. Ar iknedēļas noteikto kompensācijas summu intervālu piemērojamo kompensācijas summu, kad tā noteikta iepriekš, koriģē, ja, piemērojot še iepriekš minēto aprēķina metodi, tās summa tiek grozīta par vairāk nekā 0,025 norēķinu vienībām uz 100 kilogramiem. Attiecīgā CIF cena ir tā, kas noteikta saskaņā ar Regulas Nr. 359/67/EEK 16. pantu. Nākotnes pirkuma CIF cena ir tā, kas noteikta saskaņā ar Regulas Nr. 365/67/EEK [2] 3. panta 2. punktu, tomēr tās pamatā attiecībā uz katru eksporta licences derīguma mēnesi ir CIF cena, kas aprēķināta, pamatojoties uz kravas piegādes piedāvājumiem mēnesī, kad tiks veikts eksports. 2. pants Šī regula stājas spēkā 1967. gada 1. septembrī. Šī regula uzliek saistības kopumā un ir tieši piemērojama visās dalībvalstīs. Briselē, 1967. gada 21. augustā Komisijas vārdā — priekšsēdētājs Jean Rey [1] OV 174, 31.7.1967., 1. lpp. [2] OV 174, 31.7.1967., 32. lpp. --------------------------------------------------